བྱང་ཆུབ་ལམ་གྱི་རིམ་པའི་དམར་ཁྲིད་བདེ་ལམ་གྱི་སྦྱོར་དངོས་མཇུག་གི་རིམ་པའི་དགོངས་
དོན་སྟོན་པའི་ཟིན་བྲིས་འོད་ཀར་འཕྲེང་བའི་དཔར་བྱང་།
ཟབ་རྒྱས་གདམས་པའི་སྙིང་བཅུད་ཡོངས་རྫོགས་པ། །
སྐྱེས་བུ་གསུམ་གྱི་ལམ་དུ་ལེགས་བསྡུས་ནས། །
ཚེ་གཅིག་སངས་རྒྱས་ས་རུ་བགྲོད་པའི་ཐབས། །
ཚང་ལ་མ་ནོར་བྱང་ཆུབ་ལམ་རིམ་ཉིད། །
ཨ་ཏི་ཤ་དང་འཇམ་མགོན་ཙོང་ཁ་པའི། །
ཐུགས་མཚལ་རྗེན་པར་ཕྱུང་པའི་ཞལ་གྱི་ཆབ། །
བྱིན་རླབས་དྲོད་རླངས་ཆིལ་ལེར་འཐུལ་བ་ཡི། །
གདམས་ཟབ་འདི་འདྲར་སྤྱོད་དུ་ཡོད་པ་ཡང་། །
སྔོན་བསགས་བསོད་ནམས་དཔག་མེད་མཐུ་ལས་བྱུང་། །
རང་འབྲིང་ཐ་གསུམ་བློ་དང་ལེགས་འཚམས་པའི། །
བདེ་ལམ་ཟིན་བྲིས་འོད་དཀར་ཕྲེང་བ་འདི། །
སྐྱོང་ཚུལ་གནད་ཚང་དོན་གྱི་འགག་འདུས་པའི། །
བརྒྱུད་ལྡན་བླ་མའི་གསུང་རྒྱུན་མིག་ལམ་དུ། །
འཁོད་འདི་རྒྱལ་བསྟན་ཡུན་དུ་གནས་བྱའི་ཆེད། །
མི་ཕྱེད་དད་དམ་བློ་གྲོས་རྩལ་བཟང་པོས། །
ཆོས་སྤྱོད་རྣམ་དཀར་དཔལ་ཡོན་དར་བ་ཡི། །
ལྷག་བསམ་དག་པའི་འདུན་པས་ཡོངས་བསྐུལ་ནས། །
རྒྱུ་སྦྱར་གསར་དུ་བཞེངས་པའི་ལེགས་བྱས་འདིས། །
སྐྱབ་གཅིག་གངས་ཅན་མགོན་པོའི་ཞབས་བརྟན་ཅིང་། །
བསྟན་འགྲོའི་གསོས་སུ་སྨིན་པའི་ཐུགས་བསྐྱེད་ཀུན། །
གེགས་མེད་བཞེད་པ་ཇི་བཞིན་ལེགས་འགྲུབ་སྟེ། །
འཇིག་རྟེན་ཞི་བདེར་གནས་པའི་དཔལ་འགྲུབ་ཤོག །
ཅེས་སྨོན་ཚིག་ཏུ་བྱས་པའི་ཚིགས་བཅད་འདི་ཡང་། འཕགས་མཆོག་སྤྱན་རས་གཟིགས་ཀྱི་རང་སྣང་དག་པའི་ཞིང་དང་

གཉིས་སུ་མ་མཆིས་པའི་གྲུ་འཛིན་ཕོ་བྲང་ཆེན་པོའི་དཔེ་མཛོད་ལེགས་སྒྲིགས་མཛད་པོ། གཞོན་ནུའི་དུས་ནས་མཆོག་གསུམ་ཞིང་གི་
དམ་པར་དད་མོས་གཅིག་ཏུ་བརྟན་ཞིང་། ཚང་ལ་མ་ནོར་བའི་ལམ་བཟང་པོར་གང་ནུས་ཅི་ལྕོགས་ཀྱིས་ཉམས་ལེན་ལ་བརྩོན་པ་རྣམ་
གྲྭ་བློ་བཟང་ཆོས་དར་ལགས་ནས། བྲག་དཀར་བསེ་ཤུལ་དགེ་བཤེས་རིན་པོ་ཆེ་དགེ་ལེགས་ཡར་འཕེལ་གྱི་གསུང་རྒྱུན་མན་ངག་རྣམས་
ཁྲི་བརྟན་དགེ་སློང་བསྟན་འཕེལ་གྱིས་ཟིན་བྲིས་སུ་འགོད་གནང་མཛད་པའི་ལམ་རིམ་གྱི་ཟིན་བྲིས་འདི་བཞིན། རྒྱས་བསྡུས་འཚམས་
ལ་དམིགས་པ་སྐྱོང་བདེ་ཞིང་། མན་ངག་གི་གནད་ཆ་ཚང་བ་བཅས་དཔེ་རྒྱུན་འཕེལ་བ་ཞིག་བྱུང་ན་དགོངས་ཏེ། ཆ་ཚང་གཅིག་འབྲི་
བཤུས་མཛད་པའི་སྨོན་ཚིག་ཞིག་དགོས་ཞེས་བསྐུལ་མ་མཛད་པ་ལྟར་སྙིགས་དུས་ཀྱི་བླ་མིང་འཛིན་པ་དུང་དཀར་བློ་བཟང་འཕྲིན་
ལས་ཀྱིས་དང་བ་ཆེན་པོས་བྲིས་པའོ།།
༡༩༩༤ལོའི་ཟླ་ ༡༡ ཚེས་ལ།